ฉีดยาคุมแบบ1เดือน หลังหมดประจำเดือน1วัน แนะนำไม่ให้มีเพศสัมพันธ์หลังฉีด7วัน ก็ทำตามที่แนะนำคือไม่มีเพศสัมพันธ์หลังฉีด7วัน (ฉีดยาวันที่7/8/65 คาดว่าไข่ตกวันที่14/8/65) อยากทราบว่าไข่จะยังตกอยู่ไหมคะ
สวัสดีค่ะ หากไม่ได้ฉีดยาคุมกำเนิด ภายใน 1-5 วัน นับจากวันแรกที่มีประจำเดือนมา ก็ต้องรอให้ครบ 7 วันก่อน แล้วจึงจะมีเพศสัมพันธ์ ยาฉีดจึงจะออกฤทธิ์ในการป้องกันการตั้งครรภ์ได้ค่ะการออกฤทธิ์ของยาฉีดคุมกำเนิดนั้น ยาฉีดจะไปยับยั้งกระบวนการตกไข่ ไปสร้างเมือกที่บริเวณปากมดลูกให้เหียวข้น ทำให้ให้สเปิร์มเข้าไปผสมกับไข่ได้ยากขึ้น และทำให้ผนังมดลูกบาง เพื่อไม่ให้ไข่ฝังตัวที่ผนังมดลูกได้สำเร็จ ดังนั้น เมื่อฉีดยาคุมแล้ว จึงไม่น่ามีการตกไข่เกิดขึ้นค่ะ ดังนั้น หากฉีดยาคุมวันที่ 7 ส.ค. ก็สามารถมีเพศสัมพันธ์ได้ตั้งแต่วันที่ 14 ส.ค.เป็นต้นไป หรือหากในช่วงแรกยังกังวล ก็อาจใส่ถุงยางอนามัยไปก่อนค่ะ